LidanRubinov/Halacha-QA huggingface dataset:
שאלה: מה דורש גניזה?: מה חייב בגניזה? האם פסוק לא שלם חייב בגניזה? יש שנוהגים לגנוז רק דף שכתוב בו פסוק שלם ויש שנוהגים שאם כתוב אפילו רק שלוש מילים מתוך פסוק- הדף חייב בגניזה. מה צריך לגנוז?
תשובה: בזמננו רבים מאד הדפים המודפסים, ובהם דברי קודש וחלקי פסוקים. האחרונים נחלקו בצורך בגניזה, בעיקר מכיוון שהדפים אינם מיועדים להישאר, אלא, להיזרק לאחר קריאתם. המחמירים נוקטים שגם שלש מילים מפסוק חשובים וצריכים גניזה, ולדעת המקילים, רק אם מופיעים שמות ה  ממש ככתיבתם, צריך לגנזם. נראה שניתן להקל כדעה זו, ולהניח את הדפים במיכלים המיועדים למחזור נייר.
שאלה: חברת בודק: מה לגבי הכשרות של חברת "בודק" של העלים הירוקים הטריים?
תשובה: מצ"ב קישור לחברות המומלצות:
שאלה: עם ישראל לפני הכניסה לארץ: השאלה שלי היא למה לפני שבנ"י נכנסים לארץ הם מבקשים קודם לראות אותה? מה הם לא מאמינים בה אחרי כל מה שהוא עשה להם במדבר שהארץ טובה? אז איך אפשר להסביר את מעשיהם?
תשובה: אכן זו הביקורת החמורה שלמדנו עליה בפרשת השבוע, שבגללה נענש כל אותו הדור להשאר במדבר ולמות שם במשך 40 שנה.
שאלה: בישולי עכו  ם: לפי דעת מרן הרב אליהו זצוק"ל איזה חומוס וטחינה גולמית ניתן לרכוש ללא חשש בישולי עכו"ם? האם חומוס מיקי כבר לא טוב? ויישר כוחכם!
תשובה: מצ"ב קישור לתשובה
שאלה: ד  והטכנולגיה: רציתי לשאול שאלה שמעניינת אותי: הקב ה כשברא את העולם, הוא ידע שבני האדם שהוא יצר יהיו מסוגלים להמציא מחשבים, טלויזיה, סמארטפונים וכו? הוא ראה את העתיד, ראה בני אדם משחקים במחשב ורואים טלויזיה או שהוא ברא אותם וזהו? כי הרי יש מצוות או איסורים בתורה שהיינו יכולים לקיים אותם היום בזכות הטכנולוגיה, למשל להדליק רדיו לפני שבת. הרי זה רק ללחוץ על כפתור.
תשובה: ודאי שה  יודע את כל העתידות, והוא ברא אותנו על דעת זה. אמנם צריך להבין שאין לנו נגיעה בהבנת המושג "ידיעת הבורא", רק ידענו שהוא יודע הכל. ה  יודע מראש גם את הקשיים שתציב הטכנולוגיה בפנינו (פיתויי האינטרנט וכדומה), ולכן הוא שלח אותם דווקא בדור שלנו, הדור הקרוב לגאולה, שיש לו את הכוחות להתמודד עם זה, ולתקן את התיקון האחרון לפני הגאולה. אמנם קשיי הדור גדולים, וכבר אמרו חכמים מהגמרא על דורנו "ייתי ולא אחמיניה" - יבוא ולא אראנו, כי חששו מכל קשיים אלו. אבל אנו זכינו להיות בדור כזה. רק בדורנו יכלו לצאת ספרים כמו "משיבת נפש", "אשיב ממצולות" ושאר התמודדויות פנימיות ועמוקות. לא הבנת את שאלתך השנייה. ודאי שאסור להדליק רדיו מערב שבת שידלק בשבת, וזאת מכמה סיבות.
שאלה: נגיעה באחים: האם אסור לגעת באחים? הבנתי שהרמב"ם מגנה את העניין ממש.
תשובה: לשון הרמב"ם היא: "המחבק אחת מן העריות שאין לבו של אדם נוקפו עליהן או שנשק לאחת מהן כגון אחותו הגדולה ואחות אמו וכיוצא בהן אף על פי שאין שם תאוה ולא הנאה כלל הרי זה מגונה ביותר ודבר אסור הוא ומעשה טפשים הוא, שאין קריבין לערוה כלל בין גדולה בין קטנה חוץ מהאם לבנה והאב לבתו" הרמב"ם מתייחס לחיבוק או נישוק, מעשים שיתכנו להם גם כוונות של חיבה, ונעשים בדרך כלל להראות חיבה, ואותם הוא מגנה. אבל סתם נגיעה בין אחים כמו לחיצת יד אינה נאסרה. מקווה שעזרתי עקיבא akivamakshivim gmai.com תשובה נוספת בנושא:
שאלה: נדרים: כבוד הרב יש לי שאלה בנושא נדרים ידיד שלי רצה שנלך ליים, הוא שאל אותי מה אלבש אז אמרתי חולצה ומכנס הוא שאל אותי אם זה בגלל שאני שומרת צניעות, אמרתי שכן האם זה נחשב לי כנדר? אני יודעת שזה חובה בלי שום קשר אבל רציתי לדעת אם זה נדר פרטי
תשובה: וברכת ד  זה לא נדר, אבל יש ללכת צנוע מדין תורה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לשון הרע: זה נכון שמותר לספר לשון הרע למישהו שלא מכיר את זה שאני מספר עליו לשון הרע?
תשובה: ב"ה, בספר עיקרי דינים כתב שיש בזה בעיה מחמת האזהרה: איש את רעת רעהו אל תחשבו בלבבו. דני ארגמן
שאלה: מוצרים נקיים מחרקים: המלצתם לאחרונה על 4 חברות, ביניהן, "עלי גלט". האם הכוונה ל"גלאט עלים" או שזוהי חברה אחרת?
תשובה: "עלי גלאט" - בהכשר העדה החרדית. גלאט עלים זה מותג אחר.
שאלה: מחנה קיץ מקצועי בשבת בחו"ל: נבחרתי מטעם העבודה להישלח למן מחנה קיץ לאנשי מקצוע צעירים בחו"ל. המחנה ישלב פעילויות חברתיות וגם הרצאות מקצועיות. אחד מהימים במחנה יוצא בשבת ולכן רציתי לשאול מה לעשות לגבי הפעילויות בקבוצה. כל המחנה מאורגן ומועבר על ידי אנשים לא יהודים. האם ניתן לשבת ולהקשיב להרצאות ולפעילויות מבלי כמובן לקחת חלק פעיל בחילול שבת? עיינתי בשאלות דומות והבנתי שיש היתר? כמו כן מה לגבי התבוננות במצגת שמועברת (לא מתוך עניין רב, רק השאלה היא אם ממש אני צריכה לא להביט במכוון). בנוסף, ביום שבת בלילה אצלם זה עדיין שבת (שבת יוצאת רק לקראת 12 בלילה), ויש מן התכנסות חברתית יותר חגיגית- האם ניתן יהיה להשתתף בזה גם באופן סביל כך שלא אחלל שבת גם אם תנוגן מוסיקה ברקע (כמובן בלי לרקוד.)? אני יודעת שהדברים הם לא ממש לפי רוח ההלכה ומצד שני אשמח מאוד לחוות את המחנה באופן כמה שיותר מלא ולכן השאלה המפורטת. ב מראש! וישר כח! ר.
תשובה: ראשית, ברכות לרגל בחירתך. לשאלה זו אי אפשר לתת קווים חדים. הדבר מאוד תלוי בנסיבות. מה שאני כותב אפוא הוא ראשי פרקים בלבד, ואת תגזרי בעצמך את מה שרלוונטי לך. א. נקודת המוצא שלי היא להקפיד על שבת, ולא להפוך את יום השבת ליום חול. זוהי נקודת מוצא הקודמת עוד לשאלת מלאכות שבת או הנאה מחילול שבת, אלא נוגעת לאופיו של יום השבת. אני סובר שיש להחמיר בנושאים אלה, ואם תרצי לקרוא דברים מפורטים על כל הגישה ההלכתית את יכולה לעשות זאת כאן: ב. על כן, נקודת המוצא שלך צריכה להיות לא להשתתף בנושאים המקצועיים. אם יש צורך מיוחד וכדו    לא פרטת את זה בשאלה, אולם כפי שהצגת את הדברים   נכון יהיה לא להשתתף. ג. לעומת זאת, באירועים החברתיים, גם אם הם מחללים שם שבת (הם לא יהודים) יש בהחלט יותר מקום להתיר להשתתף, בכפוף לנסיבות. תהא זו חוויה מיוחדת לשמור שבת בחברה של גויים. ומחנה מועיל ומהנה
שאלה: בחירת שם לילד: בשעה טובה נולד לנו בן זכר ב י"ד בסיון תשע"ג אנו מתלבטים לגבי שם, נשמח אם תוכל לייעץ לגבי השמות הבאים: בן הראל גיא מאור רואי
תשובה: הרב  מישאל רובין  כתב ספר בנושא שמות. הוא למד את הנושא ומבין בו. הרב מישאל רובין משיב באתר שנקרא  ראש יהודי  כדאי לפנות אליו ישירות. אני מפנה אותך לתשובות שהשיב אודות השמות שאתה מציע. לטעמי שלי השם  הראל  ראוי ביותר - הוא מזכיר את בית המקדש! הראל במקום רואי - עדיף רועי מאור גיא
שאלה: קטניות בשקית ואקום: האם שעועית מש של סוגת ראויה לאכילה לאחר ברירה בלבד (כמו אורז). אם לא, אשמח להכוונה מעמיקה יותר בנוגע לצריכת קטניות בשקיות ואקום.
תשובה: 1.את המש צריך להשרות בערך עשר שעות במים, לקלף עשר שעועיות, ולהסתכל עליהם. במידה ואינם נגועים מותר להשתמש בכל שאר השעועיות לאחר ברירה כללית כפי שמופיע אצלנו במצגת של ראש השנה 2. קטניות באריזה וואקום אינן צריכות ברירה, וזה כמובן בתנאי שכך רשום על גבי השקית.
שאלה: אזכרה: אנו משפחה עיראקית ויש ויכוחים במשפחה האם אזכרה לאב המשפחה שנה ראשונה - מקיימים גם ב-11 חודש וגם ב-12 חודש. נא עזרתכם. מראש יעקב
תשובה: עיקר האזכרה צריכה להיות ביום השנה, כלומר בתאריך העברי בו האדם נפטר. בעדות המזרח נהגו גם לעשות אזכרה בתום האחד עשר חודש, כנראה בעקבות ההפסקה באמירת הקדיש. לכן, אם אפשר כדאי לעשות אזכרה גם בתום אחד עשר חודש וגם בתום שנים עשר חודש. אם יש קושי ניתן לעשות אזכרה שעיקרה לימוד תורה ותפילה ביום אחד עשר חודש ואזכרה גדולה יותר ביום שנים עשר חודש. ברכה והצלחה. ירון דוראני.
שאלה: שמועות רעות: כבוד הרב אני לא יודעת אם אתה יכול לעזור לי בזה אבל אני מנסה אני ילדה מאוד טובה שהחברה שבה אני גרה הפיצו עלי שמועות שיקריות אני רוצה לבקש רחמים מה שיעזור לי שהשמועות יעלמו אני בטוחה שה יכול לעשות הכול ואין לי בעיה אם זה יבוא בצורך שאני יתחזק יותר רק תגיד לי מה אני צריכה לעשות
תשובה: אני מכיר היטב את המצב שאת נמצאת בו. כואב מאוד שלפעמים בחיים אנו מוצאים את עצמנו במצבים שכאלה, והדבר צריך בראש ובראשונה להוביל אותנו לקבלה עצמית שאנחנו לא נעשה זאת לאחרים, ולא נהיה חלק מהפצת שמועות. את צודקת שהקב"ה מסוגל לעשות הכל. אולם בדרך כלל אין הוא מתערב בצורה ניסית בעולם, והוא בדרך כלל מותיר לו את העבודה להתמודד עם המצב המביך. כמובן שפונים לריבונו של עולם בתפילה, במילים שלך, ומבקשים ממנו כי יסייע להתמודד עם המצב הזה, ובעזרת ד  הוא יתן לך כוח לעשות זאת. אני מציע לך להתקדם לאט לאט. אם יש בין אלה שמדברים עלייך רעות חברות טובות שלך - לדבר איתן ולבקש מהן להפסיק, כי הדברים לא נכונים  בד בבד, להיות חזקה, ולדעת כי טיבן של שמועות לא נכונות להתמוגג באפילה, ובהמשך תזרח השמש והדברים ייעלמו, ועוד דרכים מעין אלו להתמודד. הצירוף של תיקון שאת תקבלי על עצמך, תפילה לריבונו של עולם, והבנה של תהליך השמועות - עשוי לעזור לך מאוד. האם את יכולה ללכת בדרך מחזקת זו?
שאלה: קריאה בתורה או הפטרה לבת מצוה: בתי תחגוג בת מצוה אי ה אחרי החגים. שאלתי היא: האם קיים איסור הלכתי לקריאה בתורה בשבת (מנין משפחתי נפרד) על ידי בת המצוה? האם קיימת בעיה עם קריאת ההפטרה? יש לציין שאנו משפחה אורתודוקסית, שומרת מצוות כהלכתה המעוניינת לתת הזדמנות שווה לבנותינו ומשמעות להגעה לגיל מצוות. חימש
תשובה: וברכת ד  מזל טוב לקראת הבת מצווה. בימינו אין לאשה לקרוא לפני גברים (אפילו משפחה) בגלל כבוד הציבור. אפשר ללמוד עם הבת מסכת משניות (חלה, תרומות ומעשרות), לעשות סיום בבת מצווה. ללמד אותה מצוות חלה כיצד מקיימים ומה מפרישים וכן בתרומות ומעשרות. לכל נברא יש את התפקיד שלו בעולם, ועל כן עדיף לתת לבת את תפקידה, ולא בשם השוויון לתת לה תפקידים שלא תמשיך בהם (כשתהיה נשואה וילדים לא תוכל לבוא לבית כנסת), והם ארעיים בלבד. על כן כדאי לתת לבת אפשרויות המתאימות לבנות לכל ימי חייהן, לאורך ימים ושנים טובות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חזרה בתשובה:. אני רוצה לחזור בתשובה וממש לא הולך לי. בהתחלה הייתי דתיה, משפחתי דתיה אך טיפה חפיפניקים. אני התדרדתי לאט לאט בדת עם זה מללחוץ בפאלפון לראות מהשעה ולהדליק את האור ואז תמי 4 ומשם לפעמים לשחק בפאלפון. ומשם כבר החזרתי בשאלה כי חיללתי שבת. אחי הגדול לא שמור שבת הוא חזר בשאלה,הייתה שבת שהבית היה ריק וחבריו היו בבית והיה חילול גמור שאני אפילו לא עושה הדליקו את התנור והגז ובשלוחן היו עם פאלפונים ואז הרגשתי ממש רע, פתאום נכנסתי למעוקה שככה שבת לא צריך להתנהל. יש לי רצון רב לחזור ולהתקרב לדת והתחזק. אך עדין אני נופלת בשבתות אני לא יודעת מלעשות והכישלון שלי פשוט מדכא אותי. אשמח אם תוכל לעזור לי ו מראש.
תשובה: ב"ה הכלל הגדול בעבודת ה  הוא להתקדם בהדרגה, תקבלי על עצמך דבר שקרוב לודאי שתוכלי לעמוד בו, למשל הדלקת נרות או שמיעת קידוש, כיון שדבר זה מתבצע תור דקה אחת, ואת יכולה להתמיד בזה, לא להכשל ולא לצבור תסכול. אחר כך להוסיף דברים שקל לעמוד בהם, למשל לא להדליק אש, לא לבשל, וכל שבת שאת עומדת בזה תודי לקב"ה על כך שהצלחת. אל תיספרי את הכישלונות אלא את ההצלחות, וה  יהיה בעזרך, אשמח לעזור גם בפלפון 052-7710491 דני ארגמן
שאלה: תכלת בציצית: הרב, ברצוני לקנות פתילי תכלת לציצית (לפי שיטת הראב"ד) אני מחזיק בציציות מהסוג הנפוץ ביותר לפי דעתי (נדמה לי שקוראים לחומר דיאולן). אני לא מתכוון לקנות ציציות מצמר, אך האם יש עניין לקנות בגד 100 כותנה? האם אפשר לקבל הפנייה למקורות? מראש.
תשובה: וברכת ד  בין דיאולן וכותנה אין הבדל. עדיף צמר על פני דיאולן או כותנה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חימום בשבת: האם מותר לחמם בשבת ערכות מזון של "שף הדרך" המיועדות לנסיעות לחו"ל?
תשובה: וברכת ד  אני מבין שאלו מנות מבושלות, ולכן אם הכל מוצק אפשר להניח על פלטה (עדיף עם הפרדה של דבר מסויים שיש לו גובה) ואפשר לאכול. אם יש שם נוזל אין לחמם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ים המלח: מסוכן ללכת לים המלח? או שאפשר ללכת לשם? אני מעכו
תשובה: אינני יודע על שום בעיה.
שאלה: ים המלח: מסוכן ללכת לים המלח? או שאפשר ללכת לשם?
תשובה: אם מקפידים על כללי הזהירות, ואתה בחוף נפרד- מותר.
שאלה: ים המלח: מסוכן ללכת לים המלח? או שאפשר ללכת לשם? אני מעכו
תשובה: לא מסוכן, מותר ללכת לים המלח, ומותר לרחוץ בים המלח.
שאלה: ים המלח: מסוכן ללכת לים המלח? או שאפשר ללכת לשם? אני מעכו
תשובה: הלכתית אם שומרים על כללי הבטחון בים המלח, אין איסור לרחוץ בו
שאלה: מה ללמד : ערב טוב כבוד הרב אני מתלבטת מה ללמד בחוג מבוגרים שאני מעבירה, מדובר בחוג "תורני", עם מבוגרות דתיות שמתכנסים יחד ללמוד. על הפרק מדרשים או משהו מהתנ"ך. בעבר עברנו על הרבה דברים יפים ויש תחושה בקבוצה של הנאה שמפריעה לי קצת ואסביר. כאילו התורה שלומדים היא יפה וכיפית אבל לא למדנו על משהו שגורם להרהורים ולא רק כיף. מקוה שתבין אותי כבוד הרב, מחכה לתשובה או עצה. ראו-מה
תשובה: ישר כח על ריבוי התורה בישראל, המשיכי בזה. התחושה שלך חשובה ומעידה על הצורך הבריא בעול תורה ומצוות ויראה, לפני לימוד התורה המשמחת. לשם כך תוכלו לעסוק בחשיבות גדרי ההלכה או נבואות פורענות הדורשות מהאדם להתרומם כלפי רבש"ע ואינן מוותרות לאומה שתשאר במדריגתה הנמוכה. האופי הפנימי של התורה הוא אלוקי, ומבקש לרומם האדם למדריגת צלם אלהים שבו ולא להנמיך את התורה ולעקמה למדריגתו הגולמית שאינה מפותחת. אני ממליץ על ספר איכה עם פרשנים בדגש על הצורך בחורבן והתשועה הגנוזה באב, ובמקביל ללמוד גם הפרקים הראשונים בספר אורות התורה על חשיבות תושב"ע. בהצלחה
שאלה: אבלות: הרב! אני בן 24 ויוצא עם חברתי כמעט שנתיים בשנה האחרונה נפטרה סבתי וגם סבי משני הצדדים כך ששני הורי בשנת אבל. רציתי לדעת מה עושים במקרה כזה אם אנחנו רוצים להתחתן. מה המגבלות? בגדים חדשים להורים? דודים האם מותר להם להגיע? האם להורים מותר לרקוד? כמה זמן לחכות(אמי עדיין ב 30) האם מותר מוסיקה בחתונה וכו.
תשובה: ההורים שלך יכולים להשתתף כמגישי אוכל במשך החתונה. הדודים שגם הם בשנת אבל, יכולים להשתתף רק בחופה (בלי מוזיקה) אם הם רוצים, יכולים לאכול בחדר נפרד. עיין לקט תשובות בנושא
שאלה: שאלה קשה על המאבק ברבנות: לרב אני כותב בקושי רב. אני תופס עצמי כריאלי, מבין שלא כולם מושלמים ושיש אינטרסים ותאוות וכו קשה לי מאוד עם הבחישה בימים האחרונות, עם הקולות הרעים על הרב סתיו והרב אריאל. עד עכשיו זה היה קשה ולא נעים (מאד) אבל לא קושיה, אפילו קצת צפוי. כרגע, כששני הרבנים לעיל, שבאמת מהכרותי המועטה עמהם, הם הם הראוים להיות כמלאך ה צבקות ולקבל מהם תורה, הם אלה שאינם מצננים את הרוחות. התנהלותם אינה ברורה לי. האפשרות הקלה היא התקשורת וכו, לימוד זכות וכו ת"ח ש"חטא" וכו אבל, האם העובדה ששני רבנים אלו לא מסוגלים לשבת יחד ולהרגיע את השטח בהחזרת הפרופורציה, שהם (ושוב,מאחרים אני פחות מופתע, לצערי) לא מצליחים לשדר שדר של עניניות היא קושיה גדולה מאוד בשבילי אם נכונים הדברים, אני חש, משבר עמוק מאד ביחס לעולם הרבנות. תמיד התשובה היא הרעיון הוא נכון, ישנם עיכובים במימוש. עד מתי? עד מתי היהדות או הרבנות לא תצליח להעמיד מוסר? אני האמנתי שדמויות עליונות אלו, במוסריותם וביחס הבן אדם לחברו שלהם הם שבאמת מגדירים ת"ח ארצישראלי חדש מצטער על ההטרדה ועל החוצפה והבוטות בה נכתבו הדברים, לא יודע אם אני מצפה לתשובה, ברור לי שאין זה הוגן לפנות לרב בשאלה זו. נראה לי שזה יותר סוג של דאגה בלב איש רועי
תשובה: אני בוכה יחד אתך על המצב שנוצר. למיטב הבנתי, חלק ממה שתיארת אינו מדויק, והמצב טוב מעט יותר, אולם הוא עדיין גרוע. ב"ה, לא נשמעה מילה רעה אחת מכיוונו של הרב סתיו הי"ו על הרב אריאל הי"ו, וגם לא בכיוון ההפוך. משמיעי המילים הרעות מאוד נמצאים במקום אחר. על כן, דווקא העובדה שאפשר לא להשתמש בכלים שאסור להשתמש בהם, ומותר לחלוק ולהתווכח, ואף להתמודד במצב של בחירות   היא המצב הנכון והטוב, ואני חושב שהוא מתקיים אצל רוב העוסקים בעניין. פרשת השבוע הבאה עלינו לטובה תהיה עמוסה מאוד בדיונים אלה של מחלוקת לשם שמיים. אני מנסה שנים רבות לעסוק בסוגיה זו, ולחפש דרכי התנהגות היכולים להצביע על כך שהמחלוקת היא לשם שמיים. בדף פרשת השבוע שיתפרסם השבוע אני טוען כי אחד הכלים לעשות זאת הוא לבחון האם כל צד מציג את עמדת הצד השני ביושר ונאמנות (אחר כך הוא יכול לחלוק על עמדה זו מכל וכל). מבחינתי זהו אחד הקריטריונים המובהקים, ולאור זה אני בודק את המצב. ואכן, אתה צודק שנוצר מצב חמור מאוד. מחלוקת אינה דבר רע. מחלוקת רעה היא דבר רעה, ובחלק מהדיונים הגענו לנקודה הרעה הזו. בין החומרות הגדולות ביותר של מחלוקת רעה היא העובדה שבסופו של דבר מתקיים בה הכלל הילדותי של "שניים רבים   השלישי זוכה". השלישי במקרה זה אינו מועמד שלישי, אלא הוא זה שמתנגד לרבנות, ששונא אותה, שמבקש להתנער ממנה, ושמבזה תלמידי חכמים וכדו. זה המצב שנוצר היום, והחולקים בדרך הרעה של המחלוקת אינם חושבים על כך, ואינם רואים מול עיניהם את היום שאחרי. הדבר כואב מאוד מאוד, וכאמור   אין לי אלא לבכות על המצב שנוצר, ולהיות חלק מאלה שאינם שותפים בכך, ומבקשים לא רק למזער את הנזק, אלא גם לבנות מערכת אמון עמוקה בעולם הרבנות. ננסה.
שאלה: גננת לא טובה: לרב בישובינו עובדת שנים רבות סייעת לגננת לגילאי 3-4 אשר לדעת רוב ההורים (אם לא כולם )אינה ראויה. למשל, אם לילד נשפך האוכל היא כועסת עליו ולוקחת לו את כל מה שנשאר. ילד (אחד העדינים) התנהג לא יפה באחד הימים, והיא צעקה עליו שהוא רשע ושהיא תדאג שלמחרת לא תהיה לו יום הולדת כמתוכנן. ישנן דוגמאות רבות אך לא כאן המקום. (מיותר לציין שמקרים אלו קרו בוודאות, לא הייתי מבזבזת את זמנו של כבוד הרב.) רק צריך להבין שהסייעת אינה ראויה ואינה מתאימה. לצערי מוסדות היישוב והמועצה (וגם הגננת שעובדת לצידה) נוקטים בגישה לא טובה לטעמי, שאומרת שאל לפגוע לה בפרנסה ותירוצים ממין זה. ובנתיים שנים רבות נפגעים הילדים שלנו. מעמד הורים בישוב אינו חזק, והורים רבים מפחדים או מיואשים מלהתלונן ולשנות, ובמיוחד אתה לא רוצה להיות זה הרשע שבגללך עובדת קשת יום איבדה את פרנסתה. הייתי שמחה לשמוע את דעתך בצד הרעיוני, כיצד עלינו לראות את הדברים, איזה עיקרון חשוב יותר, וכד. עלי להוסיף שאני כאמא לילד בגן מזועזעת ועצובה ממה שעליו לספוג שעות כה רבות ביום, בגיל כה רך המעצב את אישיותו. לטעמי יש כאן גישה נצרותית משהו, בסגנון של להושיט את הלחי השניה. אני חושבת שנפש וחינוך ילדינו הם החשובים כאן, ומי שלא מתאים עליו לעזוב או להיות מפוטר. מראש על תשובתך.
תשובה: אינני יכול להביע דעתי ההלכתית או המחשבתית ללא שמיעת שני הצדדים בנושא זה, שכן יתכן שנקודת המבט של המועצה והסייעת שונה ומשמעותית. דבר ד  מגיע מבירור של יושר, ולכן אם תרצו אשמח לשבת איתכם ועם נציג המועצה או הסייעת עצמה, ולברר את הנושא כראוי ובפירוט. ככלל טובת הילדים קודמת לכספה של הסייעת גם אם היא עניה, ואם אכן המציאות היא שיש חינוך רע לילדים בגן יש לפעול לסיום פעילותה של הסייעת. אך כאמור זהו כלל ולא פרט, ולמעשה יש לברר את הנושא הספציפי בפגישה מסודרת ושמיעת מכלול ההבטים. כמובן זכותם של ההורים לפעול באופן אישי גם לפני בירור, ולהכריע על חינוך הילדים באופן שלא ילמדו עוד בגן הזה. אולם להזיק ישירות לסייעת בפיטורים זהו צעד הדורש בירור ואולי אף ישיבה בדין תורה בבי"ד. בהצלחה
שאלה: קורבן.תפילה: לרב רציתי לשאול מה ההבדל המהותי בין קורבן חטאת ואשם בהלכה מובא הדבר באריכות רבה ורציתי אם אפשר לקבל כמין סיכום. עוד שאלה לגבי טלית ותפילין.למה שאדם חוזר מבית הכסא לא צריך לחזור ולברך על הטלית ואילו על התפילין כן? לרב ישר כח
תשובה: א. אם תרצה לראות מעין סיכום מסודר של פרטי הקרבנות, תוכל למצוא בפרק "איזהו מקומן של זבחים", שיש שנהגו לאומרו בכל בוקר לפני תפילת שחרית. ההבדלים בין חטאת לאשם הם: סיבת ההבאה: חטאות באות על עבירה בשוגג על מצוות לא-תעשה שיש בה כרת, לעומת אשמות שבאות על מספר מקרים מפורטים: שבועת שקר שבאה לפטור אדם מחוב שהיה חייב לחבירו ("אשם גזילות"), על מעילה בהקדש ("אשם מעילות"), על מקרה נדיר של ביאה באשה שחציה שפחה וחציה בת חורין המאורסת לעבד עברי("אשם שפחה חרופה"), נזיר שנטמא ("אשם נזיר"), מצורע שנטהר ("אשם מצורע"), ומי שנסתפק אם עבר עבירה שחייבים עליה חטאת ("אשם תלוי"). אופן ההקרבה: אופן ההקרבה כמעט זהה (שחיטה וקיבול דמים בצפון, אכילה כקודשי קדשים ע"י הכהנים לפנים מן הקלעים ליום ולילה עד חצות), אלא שבזריקת דם האשם עומד הכהן על קרקע העזרה וזורק את הדם למטה מחוט הסיקרא (הנתון באמצע גובה המזבח) בזוית המזרחית-צפונית ובזוית המערבית-דרומית ("שתי מתנות שהן ארבע"), ואילו בחטאת עולה כהן על המזבח ומקיפו ונותן מן הדם בכל אחת מארבע הקרנות. ב. בעקרון מותר להכנס עם טלית לשירותים (כמו שנכנסים עם הטלית-קטן), מפני שהיא רק תשמישי מצווה ולא תשמישי קדושה, אבל בתפילין אסור להכנס לשירותים, שהם תשמישי קדושה, מפני הפרשיות ושם ה  שבהם. למרות שהמנהג שלא להכנס עם הטלית לשירותים - כיוון שבעקרון מותר זה לא נחשב הסחת דעת ולא צריך לברך שוב, אבל בתפילין שאסור להכנס עמם לשירותים - יש הסחת הדעת ומברכים שוב. (חתן הרב)
שאלה: שחייה מעורבת: ימי הקיץ קרבים ובאים ואיתם הרצון (ןהצורך.) לבלות זמן משפחתי במים למינהם. כמשפחה יש לנו התלבטות האם וכיצד ניתן להיכנס למים. מה המרחק שראוי לקחת משחיה מעורבת? האם ניתן לשהות במים עם נשים השומרות על צניעות? האם ראוי שאשה תכנס למים? האם היא צריכה כיסוי ראש? מאיזה גיל לילדים ראוי להקפיד על כך? זהו נושא סבוך מלא פרטים, אשמח להתייחסות כללית ונושא וספציפית לשאלות שנשאלו.
תשובה: מרחק   קשה לתת הבחנה מדויקת. ברור כי ראיית אדם במרחק עשרה מטרים תמשוך את תשומת הלב, ובמרחק מאה מטרים   הרבה פחות. ובאמצע? הכלל הוא כי כאשר קשה להבחין במבנה הגוף (שמן או רזה, רגלים חטובות, יפי השער וכדומה) אזי אין כל בעיה הלכתית (מי שנזקק למשקפיים והוא מסירן, מקצר את המרחקים כמובן) אך כדאי לקחת עוד טווח בטחון, כי בני אדם אינם עומדים במקום אחד. לשהות במים   גם עם נשים בלבוש צנוע   ראוי שלא, כי כאשר הבגדים נרטבים, הם נצמדים לגוף, ומבליטים את מבנה הגוף. מאידך כאשר שטים בקייקים ועוברים על פני השייטים סירות וקייקים בהם לבושים פחות בצניעות, כיוון שהוא עסוק בניווט הקייק או הסירה, יש יותר מקום להקל. והחכם עיניו בראשו להיות עסוק, ולא להביט למקום שאין צורך להסתכל עליו. אשה במים   היכן? באיזה מצב? השאלה אינה ברורה. כיסוי ראש   איש אינו צריך כיסוי ראש בים, גם כאשר הוא נמצא על החוף, ולא רק כאשר נמצאים במים. עליו רק בגד ים, הוא בוודאי אינו בלבוש צנוע, והכיפה היא החסרה? ברור שכאשר ירצה לברך, יכסה את ראשו, אך בעת משחק או שכיבה על החוף בבגד ים, אין צריך כיסוי ראש. הוא הדין לגבי אשה. הלוא אין היא בלבוש צנוע, בין אם תלבש ביקיני, בין אם תלבש בגד ים סגור, ובין אם תכנס למים עם חלוק. האם באמת מה שצריך להטריד אותה זה כיסוי הראש?! בחוף הים   בגד ים רגיל הוא צנוע, כי כך מתלבשים שם, בעוד שהוא אינו צנוע במקום אחר (בדיוק כמו שנשים המכבסות בנהר מרימות את בגדיהן, ואין בכך איסור, אלא שאסור לגבר להסתכל). ברור גם כי בין המין השני אינו צריך להיות על החוף, אלא אם הוא בתפקיד בטחון (מציל, איש בטחון) וגם אז חובתו שלא להביט במקום שאינו צריך. גיל ילדים   מצד הדין מגיל 8,9 לערך. מהגיל שהאיברים מתחילים להתפתח. ונראה לי כי ראוי להחמיר מעט קודם, היינו מגיל 7. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: גדרי שחייה מעורבת: ימי הקיץ קרבים ובאים ואיתם הרצון (והצורך.) לבלות זמן משפחתי במים למינהם. כמשפחה יש לנו התלבטות האם וכיצד ניתן להיכנס למים. מה המרחק שראוי לקחת משחיה מעורבת? האם ניתן לשהות במים עם נשים השומרות על צניעות? האם ראוי שאשה תכנס למים? האם היא צריכה כיסוי ראש? מאיזה גיל לילדים ראוי להקפיד על כך? זהו נושא סבוך מלא פרטים, אשמח להתייחסות כללית ונושא וספציפית לשאלות שנשאלו.
תשובה: אין לרחוץ בים או בנהר אם יש בו נשים רוחצות, גם אם הן לבושות. כאמור בגמ  בברכות סא - ההולך אחר אשה בנהר אין לו חלק לעוה"ב, ובאר רש"י- שמגבהת בגדיה מפני המים וזה מסתכל בה. ואמנם תו ס כתבו שזהו ברגיל בה שאז יבוא לידי ניאוף, אך ברור מלשונם שם שזהו הסבר מדוע אין לו עוה"ב. אך איסור גמור ודאי יש לשיטת כולם גם בלא רגיל בה. בבגדי הטקסטיל של ימינו, אשה שנכנסת למים בגדיה אף עולים או דבקים לגופה מעצמם, והיצר מהדס בליבו של אדם להביט ולהנות, וכל הגדול מחבירו יצרו גדול הימנו ואדם לא יכול לומר בי לא יפגע היצר. ולפיכך אסור להכנס למים או להיות בקרבת אותו מקום שיש בו נשים רוחצות אפי  עם בגדים. המרחק מחוף כזה הוא עד שהעין אינה מזהה את הדמויות. כמשפחה אתם יכולים להכנס יחד למים פרטיים, בצניעות המתבקשת של האמא בפני ילדיה הגדולים. ומכיוון שהבריכה פרטית ללא אנשים אחרים, יכולה גם להוריד כסוי ראש מעיקר הדין. מעיקר הדין ילדים יכולים להכנס למים גם בשעה של נשים, עד גיל ארבע לערך. מעבר לגיל זה עליהם לשחות בנפרד, שכן הם שמים לב להפרדה ויש צורך בחינוך לקדושה כבר מגיל צעיר.
שאלה: מטחנת בשר חשמלית.: רכשנו לאחרונה מטחנת בשר חשמלית מה הדין לגבי שימוש בטחינת מוצרים פרווה כשטוחנים בשר במטחנה
תשובה: בשו"ע יור"ד צ"ו:ג  כתוב תבלין שנדוכו במדוכה של בשר בן יומו, אסור לאכלם בחלב. וי"א אפילו אינו בן יומו. (רשב"א סימן תמ"ט ובארוך וע"ל סימן צ"ה סוף ס"ב בהג
שאלה: נרו שבת: מה ההלכה לגבי הדלקת נרות שבת לרווקה, גרושה ואלמנה.
תשובה: לך נרות שבת צריך להדליק בכל בית בו מתגורר יהודי באותה שבת. אין זה משנה גבר או אישה נשוי צעיר או מבוגר - בכל בית צריך להיות נר. במשפחה רגילה בה יש בעל ואשה זכות הדלקת הנרות שמורת לאשה אבל במקרים רבים הבעל מדליק אותם ומברך עליהם(היא לא בבית  היא עסוקה  היא לא רוצה להדליק   היא מתעכבת וכד ) אשה המתארחת (כולל הגרה בקביעות) אצל אחרים - הוריה או שאינם הוריה - אינה צריכה להדליק נרות שבת, והוא הדין לאיש. לפיכך רווק ה גרוש  אלמן ה הגרים לבד חייבים בהדלקת הנר ואם הם גרים אם אחרים המדליקים הם פטורים ואולי אף אסור להם להדליק נרות שבת דו ד לוי 098987548
שאלה: צמח של שכן: כבוד הרב, בחצר השכן גדל צמח בר לגובה שמסתיר לנו את הרחוב. אמא רוצה לשבור אותו. אין לי אפשרות לשאול את השכן. האם בגלל שזה סתם צמח בר (ובעבר תמיד השכן היה מנסה לשבור אותו, אם כי בשנה-שנתיים האחרונות הוא לא עושה את זה) מותר לי לשבור אותו, או שחצרו של אדם קונה לו ולכן אסור לשבור הצמח בלי לבקש רשות?
תשובה: הצמח הוא של השכן אף על פי שהוא צמח בר. אולם, אם הוא פוגע בכם - השכן חייב להוריד אותו, לאור ההלכות בדיני שכנים. למה אפוא לא ללכת לשכן ולבקש ממנו להוריד אותו?
שאלה: טהרה: לכבוד הרב אני לוקחת גלולות באופן קבוע ולקחתי גלולה אחרונה ביום ראשון בערב. בדרך כלל הוסת מתחילה אצלי 4 ימים אחרי כלומר ביום חמישי הקרוב. היום ראיתי כתם חום על הלבנים ורציתי לדעת האם אני צריכה לנהוג הרחקות מבעלי מהיום? אשמח לתשובה מהירה. מורן.
תשובה: מתנצל שרק עכשיו ראיתי השאלה. שאלות של מראות וכתמים קשה לענות דרך האינטרנט. התשובה תלויה בגודל הכתם, צבעו, והאם קדמה לו הרגשה. בכל מקרה רצוי שתהיה לך כתובת זמינה וקרובה למקום מגורייך לשאלות מסוג זה. ניתן להתקשר אלי ל 054-7249337
שאלה: ברכת כהנים: אנו מתפללים תפילת שחרית במנין כל בוקר בקרון הרכבת במהלך נסיעת הרכבת. האם מותר לעלות לברכת כהנים עם נעליים בשל לכלוך ברצפת קרון הרכבת ותנאי הגיינה לא נאותים? ישנה בעיה גם בנגיעה בנעלים בנעילה ובחליצה של הנעלים, שכן ברז המים נמצא בתוך השירותים ברכבת. האם ם בשל הסיבה הזו ניתן לעלות עם נעליים לברכת כהנים? ב משה
תשובה: משה יש מקילים בשעת הדחק לעלות לברכת כהנים גם עם נעליים. אולם, בתנאי שלא עולים לדוכן. מכיוון שהתקנה של חליצת נעליים (של רבן יוחנן בן זכאי), הייתה מחששות שונים שיראו את רגלי הכהן. אולם כאשר נמצאים באותו גובה של המתפללים   חשש כזה אינו קיים. (ע  ציץ אליעזר יד, יא שהתיר לחולים לברך עם נעליים) אמנם, לפי תיאורך קיימת בעיה נוספת, והיא נטילת הידים של הכהן לפני הברכה, שהוא חייב בה, אלא אם כן, יודע מראש שעומד לשאת את כפיו, ושמר על ידיו מזמן נטילתם לפני שעלה לרכבת. לסיכום: ברכת כהנים עם נעליים וללא נטילת ידיים   היא בעיה הלכתית. בדיעבד אפשר להקל, ובתנאי שיטול ידיו לפני התפילה וישגיח על נקיון הידיים.